i
Cond sij allen lieden dat brueden jacob van ruppemont conneers sgodshuys van
shtogendale des gemechticht van m vrouwen den abdissen en den convente des
selfs godshuys es come in jegenwordicheit der scepen van looven en heeft
gegeve en bekendt dat hij gegeve heeft inden name en van wegen des voirs
godshuys berthelmeeus mismans van boensbeke en janne sine sone ten yerste
uut des selfs btelmoeus sijns vaders brode gedaen thof gehete t rasschien
gelege bi dbosch van meerdal inde prochie van bierbeke mette huysen hoeven
bosse
wynnenden landen d eeuselen en merte beemde gelege te sevtaeghten rode toebe
hoende den voirs hove t rasschien gelijc en also verre als ande wynne dat voirtijts
gehoude hebben Te houden te hebben en te wynne van halfmeerte naest comende
eene tmijn van xii jaen lanc deen na dander sonder middel volgende elx jaers
daerenbynne op de helecht van alle den vrucht en coren dat jaerlex opte voirs
goede wassen sal daer af vorwerde es so wanneer dat de vrucht vanden
voirs goeden tijtveerdich en rijp es dat de voirs wynne die dan afdoen sal
of doen afdoen en als dan de selve vnucht gevonden en gereet sal sijn in te
doen so sals de voirs wynne den godshuyse altoes een voeder voe tsine in
vuen En m vrouwe dabdisse voirg sal hue deel en helecht op huen cost
altijt mogen doen derschen alst hue genuegen sal Item es vorwerde dat de
wine
voirs wynne den voirs tmijn duerende hebben sal een hoefken achter de schue
gelege om vlas en napen daer op te wynne sonder den voirs godshuyse daer
enbynne enich oet deel daer in te hebben En sal mijn vrouwe dabdisse hebbe
de helecht van alle den oefte dat opte voirs goede jaerlex wassen sal Item sal
de voirs wynne de husinge vande hove voirs vander nederster rikelen nedwart
op sine cost houde den voirs tmijn duerende Item sal m voirs vrouwe dabdisse
den voirs wynne jaerlex den voirs tmijn duerende copen v schoeve stroes
en hem die int voirs hof leven en des gelijx sal de voirs wynne oic copen
jaerlex v schoeve en die int voirs hof leven Item sal de voirs wyn alle dmest
dat vande voirs stroe en oic vanden stroe vande voirs goede comende make
sal weder opt voirs lanc vuen slande meesten profite uytgenome opt lest
jae sal hij dmest vanden voirs stroe en oic vande stroe vande voirs goede
comende opt voirs lant vuen daert mijnre voirs vrouwen of den ghene
die sij daer seyndt best genuegen sal Item sal de voirs wynne op des
voirs godshuys bosch aldair jaerlex mogen houwen alsoe vele houts als hij
te sijnre benringe behoeve sal en daer men hem dat van sgodshuys wege
bewisen sal mer hij en sal engheen hout moghen vercope dat hij op des voirs